**ĮSAKYMAS**

DĖL ŠILALĖS RAJONO SAVIVALDYBĖS TERITORIJOJE ESANČIŲ NEKILNOJAMŲJŲ KULTŪROS PAVELDO VERTYBIŲ IR ARCHITEKTŪRINĘ, KULTŪRINĘ, SAKRALINĘ REIKŠMĘ TURINČIŲ OBJEKTŲ TVARKYMO IR PRITAIKYMO VISUOMENĖS POREIKIAMS FINANSAVIMO PARAIŠKOS, PROJEKTO SĄMATOS, SAVIVALDYBĖS BIUDŽETO LĖŠŲ NAUDOJIMO SUTARTIES IR PROJEKTO ĮVYKDYMO ATASKAITOS FORMŲ TVIRTINIMO

2025 m. gegužės 28 d. Nr. DĮV-279

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 ir 11 punktu, įgyvendindamas Šilalės rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių objektų tvarkymo ir pritaikymo visuomenės poreikiams finansavimo tvarkos aprašą, patvirtintą Šilalės rajono savivaldybės tarybos 2025 m. vasario 21 d. sprendimu Nr. T1-29 „Dėl Šilalės rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių objektų tvarkymo ir pritaikymo visuomenės poreikiams finansavimo tvarkos aprašo patvirtinimo“, ir atsižvelgdamas į Šilalės rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių objektų tvarkymo ir pritaikymo visuomenės poreikiams finansavimo paraiškų atrankos darbo grupės, patvirtintos 2025 m. gegužės 7 d. mero potvarkiu T3-173 „Dėl darbo grupės sudarymo“, 2025 m. gegužės 26 d. posėdžio protokolą Nr. 1:

1. Tvirtinu pridedamas:
	1. Šilalės rajono savivaldybės teritorijoje esančių nekilnojamųjų kultūros paveldo vertybių ir architektūrinę, kultūrinę, sakralinę reikšmę turinčių objektų tvarkymo ir pritaikymo visuomenės poreikiams finansavimo paraiškos formą (1 priedas);
	2. Savivaldybės biudžeto lėšų naudojimo sutarties formą (2 priedas).
2. Pavedu paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas